DA hof toe oor mosie van wantroue in ZumaPresident Jacob Zuma. Foto: GCIS Die DA se parlementere leier, Lindiwe Mazibuko, het op 8 November die mosie namens die DA, ACDP, Azanian People’s Organisation, Cope, die Vryheidsfront Plus en die Inkatha Vryheidsparty aan die Nasionale Vergadering voorgehou. Redes vir die mosie sluit onder meer die Marikana-tragedie, die omstredenheid rondom Zuma se tuiste in Nkandla, die handboek-sage in Limpopo en die probleem van toenemende werkloosheid in. Die ANC se hoofsweep, Mathole Motshekga, het Woensdag gesê dat daar eenparig besluit is in die ANC se koukus dat die mosie ‘beuselagtig’ is. Die mosie is nie op die parlemente program geplaas nie. Die DA het intussen ook aan die speaker van die parlement, Maxi Sisulu, geskryf en hom gevra om te verseker dat die mosie op die program geplaas word voor die parlement se sitting op 22 November eindig. Die party se Sisulu se reaksie sal bepaal of die party voortgaan met die hofaansoek. Volgens die DA wil die ANC nie die mosie debatteer nie omdat hy bang is sy eie LP’s stem teen die president.